DECIZIA COMISIEI
din 1 august 2007
de modificare a Deciziei 2006/415/CE privind anumite măsuri de protecție referitoare la influența aviară de subtip H5N1 la păsările de curte din Comunitate
[notificată cu numărul C(2007) 3696]
(Text cu relevanță pentru SEE)
(2007/556/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
având în vedere Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (3), în special articolul 63 alineatul (3),
întrucât:
(1)
Decizia 2006/415/CE a Comisiei din 14 iunie 2006 privind anumite măsuri de protecție referitoare la influența aviară de subtip H5N1 la păsările de curte din Comunitate și de abrogare a Deciziei 2006/135/CE (4) prevede anumite măsuri de protecție pentru a preveni răspândirea acestei boli, inclusiv stabilirea de zone A și B unde se bănuiește sau este confirmată existența unui focar de influență aviară.
(2)
În urma apariției unui focar de gripă aviară înalt patogenă de subtip H5N1 în Republica Cehă, Comisia a adoptat Decizia 2007/434/CE din 21 iunie 2007 de modificare a Deciziei 2006/415/CE privind anumite măsuri de protecție referitoare la influența aviară de subtip H5N1 la păsările de curte din Republica Cehă (5).
(3)
În zilele următoare, Comisia a adoptat Decizia 2007/454/CE din 29 iunie 2007 de privind anumite măsuri de protecție referitoare la influența aviară de subtip H5N1 la păsările de curte din Comunitate (6), pentru a confirma măsurile de protecție provizorii stabilite prin Decizia 2007/434/CE în ceea ce privește zonele A și B din Republica Cehă și durata regionalizării în cauză.
(4)
În urma apariției unui focar de gripă aviară înalt patogenă de subtip H5N1 în Germania, Comisia a adoptat Decizia 2007/483/CE din 9 iulie 2007 de modificare a Deciziei 2006/415/CE privind anumite măsuri de protecție referitoare la influența aviară de subtip H5 la păsările de curte din Germania (7).
(5)
Prin Decizia 2007/496/CE a Comisiei din 13 iulie de modificare a Deciziei 2006/415/CE privind anumite măsuri de protecție provizorii referitoare la influența aviară de subtip H5N1 la păsările de curte din Comunitate (8), au fost confirmate măsurile de protecție provizorii prevăzute de Decizia 2007/483/CE în ceea ce privește zonele A și B din Germania. În plus, delimitarea zonei restricționate și durata măsurilor aplicate de către Republica Cehă au fost modificate pentru a lua în considerare o schimbare în situația epidemiologică a respectivului stat membru.
(6)
La 12 iulie 2007 Republica Cehă a raportat confirmarea a încă două focare la ferme de păsări localizate în zona A care necesită prelungirea aplicării măsurilor de protecție în Republica Cehă. În afară de aceasta, din motive de claritate a legislației comunitare este oportună menționarea zonelor restricționate din zona A din respectivul stat membru într-o ordine alfabetică fără a diferenția zonele de protecție de cele aflate sub supraveghere.
(7)
Prin urmare, Decizia 2006/415/CE ar trebui modificată în consecință.
(8)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2006/415/CE se înlocuiește cu textul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 1 august 2007.